**Blærekreft: Begrunnet mistanke - kriterier for henvisning til pakkeforløp**

Begrunnet mistanke om blærekreft oppstår ved:

Makroskopisk hematuri: Ved makroskopisk hematuri skal pasienten undersøkes i pakkeforløp med henblikk på blæresvulst med følgende unntak:

* Klinisk cystitt hos kvinner <50 år, der hematuri opphører innen 4 uker etter antibakteriell behandling.
* Klinisk steinsykdom der stein bekreftes radiologisk og hematurien opphører etter steinbehandling.
* Blødning i direkte tilslutning til manipulering av urinveiskateter.

Pasienter med bildediagnostisk funn i nyrebekken, urinleder eller blære, eller der urincytologi gir mistanke om malignitet, skal utredes i pakkeforløp.

Mikroskopisk hematuri gir ikke begrunnet mistanke om kreft og utredes ikke i Pakkeforløp for kreft.
Mikroskopisk hematuri er her definert som minimum 2+ på urinstix på 3 prøver med 1 mnd. mellomrom eller funn av > 2 røde blodceller pr synsfelt ved stor forstørrelse i mikroskop.

Se ellers mer her:

[Blærekreft - Helsedirektoratet](https://www.helsedirektoratet.no/nasjonale-forlop/blaerekreft)